Diari Oficial de la Generalitat Valenciana


Sumari del DOGV 2884, del 05-12-1996 (1996/840236)

RESOLUCIÓ de 25 de novembre de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Didàctica de les Ciències Experimentals i Socials de l'Escola de Magisteri Ausiàs March.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2884

Data del DOGV
:   05-12-1996

Secció del DOGV
:   AUTORITATS I PERSONAL

Número del document
:   1996/840236


Data del document
:   25-11-1996

Organisme emissor
:   Universitat de València

Tipus de document
:   Resolució

RESOLUCIÓ de 25 de novembre de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Didàctica de les Ciències Experimentals i Socials de l'Escola de Magisteri Ausiàs March.  
Aquest Rectorat, fent ús de les competències que li atribueix l'article 4 de l'OM de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «Implantación de la educación ambiental como tema transversal: evaluación de proyectos educativos realizados por los centros», dirigit pel professor Javier García Gómez del Departament de Didàctica de les Ciències Experimentals de l'Escola de Magisteri Ausiàs March.  
2. Nombre de places: una.  
3. Perfil de la beca:  
3.1 Requisits:  
3.1.1 Títol de llicenciat en Ciències Biològiques.  
3.1.2 Alumne de tercer cicle (o compromís de matricular-s'hi).  
3.2 Mèrits que es valoraran:   
3.2.1 Formació en educació ambiental.  
3.2.2 Experiència en projectes d'educació ambiental.  
3.2.3 Coneixement en tractament estadístic de dades.  
3.3 Objectius del becari:  
3.3.1 Col·laborar en la investigació.  
3.3.2 Valoració de projectes educatius.  
3.3.3 Utilització de programes informàtics de tractament de dades.  
3.3.4 Elaboració d'informes.  
3.4 Condicions de la beca:  
3.4.1 Durada: un any.  
3.4.2 Dotació: 110.000 pessetes al mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria pel sol·licitant.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la fia administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, després de la comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.  
València, 25 de novembre de 1996.- El vicerector d'Investigació: Juli Peretó Magraner.